Сања Домазет
Сања Домазет Даничић (Смедерево, 14. мај 1968) српска је списатељица, новинарка и универзитетски професор.

Животопис и образовање 
Њен отац Славко Домазет је био познати новинар. Родила се у Смедереву, а одрасла у Азањи. 

Домазет је завршила основну школу „Др Јован Цвијић Смедерево“ 1979. године и уписала Гимназију у Смедереву. Завршила је и Средњу музичку школу Јосип Славенски у Београду. Дипломирала је на Правном факултету Универзитета у Београду (УБ) 1987. године, магистрирала је на Факултету политичких наука УБ на ком је и докторирала. Тренутно је ванредни професор новинарских предмета на истом факултету. 

Удата је била за глумца Горана Даничића с којим је 1998. године добила кћер Настасју Аљу Даничић студенткињу позоришне и радио режије на Факултету драмских уметности (УБ).

Писање 
Сања пише поезију, прозу, драме и есеје. Радове је објављивала у часописима Смедерево и Театрон. Њена драма Пуњење тиквице је премијерно изведена у Југословенском драмском позоришту у Београду 1996. године. По овој драми је са С. Шијаном написала сценарио за филм.

Добитница је многих диплома и награда током школовања: Награда за поезију и прозу, „Извор живе речи“, Награда за есеј, „Дисово пролеће“, Награда народне библиотеке Србије, Женско перо, Најбоље новинарско перо, Награда Меша Селимовић, награда „Мома Димић”.

Библиографија 
 Пуњене тиквице (1996)
 Анатомија заноса - есеји (2005)
 Ко плаче (2005)
 Моћ маске: приче и драме (2006)
 Азил (2006)
Божанствени безбожници (2019)
На кафи код Шекспира (2022)

Извори

Литература

Спољашње везе 
 

Рођени 1968.
Смедеревци
Паланчани (Смедеревска Паланка)
Српске књижевнице
Српски есејисти
Добитници награде Меша Селимовић (БиХ)
Српски новинари